འོད་གསལ་རྡོ་རྗེ་གསང་མཛོད་ལས༔ བྱང་ཆུབ་
སེམས་དཔའ་ལག་ན་རྡོ་རྗེའི་སྒྲུབ་
ཐབས་བཞུགས་སོ༔
ན་མོ་བཛྲ་པཱ་ཎི་ཡེ༔ རྒྱལ་བ་ཀུན་གྱི་གསང་བའི་བདག༔ ཆོས་ཅན་མཚན་མ་ཉེར་ཞི་སྟེ༔ ཆོས་
ཉིད་མི་འགྱུར་རྡོ་རྗེ་འཛིན༔ ཐུགས་མཆོག་སེམས་དཔར་གུས་པས་འདུད༔ གང་ཞིག་དད་བརྩོན་དང་ལྡན་
པའི༔ མ་རིག་རྒྱུ་འབྲས་འཇིགས་པ་ལས༔ སྐྱོབས་ཏེ་འཇིགས་མེད་རྡོ་རྗེའི་སྐུ༔ ཐོབ་པར་འདོད་པའི་སྐལ་
ལྡན་གྱིས༔ མྱུར་ལམ་འདི་ཉིད་གཅེས་པར་ཟུངས༔ ས་མ་ཡ༔ ཨ༔ གཉུག་མ་ཀ་དག་སྟོང་གསལ་
ངང་༔ དག་པ་ལྕང་ལོ་ཅན་གྱི་ཞིང་༔ བཀོད་པ་ཕུན་ཚོགས་གཞལ་ཡས་དབུས༔
པད་ཟླའི་གདན་སྟེང་ཧཱུཾ་མཐིང་ཀཿ༔ ཡོངས་གྱུར་བཅོམ་ལྡན་གསང་བའི་བདག༔ ལག་
ན་རྡོ་རྗེ་སྐུ་མདོག་མཐིང་༔ བཻཌཱུར་སྔོན་པོ་དྭངས་པའི་མདོག༔ ལོངས་སྐུའི་རྒྱན་
ཆས་བཅུ་གསུམ་མཛེས༔ ཞལ་གཅིག་ཕྱག་གཉིས་ཞི་ཚུལ་རྫོགས༔ ཞབས་གཉིས་
མཉམ་པའི་སྟབས་ཀྱིས་བཞེངས༔ ཕྱག་གཡས་སྐྱབས་སྦྱིན་མཐེབ་མཛུབ་ལས༔
པད་སྡོང་ལས་སྐྱེས་རྡོ་རྗེ་འཛིན༔ གཡོན་པའི་མཐེབ་སྲིན་ལས་སྐྱེས་པའི༔ པད་
སྡོང་ལ་གནས་དྲིལ་བུ་འཛིན༔ འོད་ཟེར་མུ་མཐའ་མེད་པར་འཕྲོ༔ གནས་གསུམ་
རྡོ་རྗེ་ཡིག་འབྲུ་ལས༔ འོད་ཀྱིས་ལྷ་ཚོགས་སྤྱན་དྲངས་གྱུར༔ སྤྱན་འདྲེན་པ་ནི༔ ཧཱུྃ་ཧྲཱིཿ
དུས་གསུམ་བདེ་གཤེགས་ཐུགས་ཀྱི་གསང་བ་འཛིན༔ ཞི་དང་ཁྲོ་བོ་གང་འདུལ་
དེར་སྟོན་པ༔ ཆོས་ཉིད་མི་འགྱུར་ལག་ན་རྡོ་རྗེ་བཞེངས༔ རྣལ་འབྱོར་བྱིན་གྱིས་བ
~52-

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།
རླབ་ཕྱིར་གཤེགས་སུ་གསོལ༔ ཨོཾ་བཛྲ་པཱ་ཎི་ཨེ་ཧྱ་ཧི་ས་མ་ཡ་ཛཿ ཛཿཧཱུྃ་བཾ་ཧོཿ༔
བཞུགས་གསོལ་ཕྱག་འཚལ་ནི༔ ཧཱུྃ་ཧྲཱིཿ ཡེ་ནས་རྡོ་རྗེ་བཞི་ཡི་རང་བཞིན་ལས༔ དམ་ཚིག་
ཡེ་ཤེས་དབྱེར་མེད་ཏིཥྛ་ལྷན༔ ལྷ་དང་བདག་གཞན་གཉིས་མེད་རང་བྱུང་གི༔ ཡེ་
ཤེས་དམ་པའི་རང་བཞིན་མཇལ་ཕྱག་འཚལ༔ ཨ་ལ་ལ་ཧོ༔ མཆོད་པ་འབུལ་བ་ནི༔
ཨ༔ སྣང་ཞིང་སྲིད་པ་མཉམ་ཉིད་བདེ་བ་ཆེ༔ ཆོས་ཀུན་སྒྱུ་མའི་རྣམ་པར་ཅིར་ཡང་
འཆར༔ མཆོད་པའི་ཕྱག་རྒྱ་ཆེན་པོར་ལྷུན་གྱིས་གྲུབ༔ གཉིས་མེད་གུས་པའི་བློ་
ཡིས་བླངས་ཏེ་འབུལ༔ མ་ཧཱ་པཉྩ་པཱུ་ཛ་སྥ་ར་ཎ་ས་མ་ཡེ་ཧོ༔ བསྟོད་པ་ནི༔ ཧཱུྃ་ཧྲཱིཿ
ཆོས་ཉིད་སྤྲོས་བྲལ་སྐུ་མདོག་མཐིང་གར་བཞེངས༔ ཐབས་ཤེས་འགྲོ་བ་རྗེས་འཛིན་
ཕྱག་མཚན་འཛིན༔ སྐྱོན་གྱིས་མ་གོས་ལོངས་སྤྱོད་རྫོགས་པའི་ཚུལ༔ ཐུགས་
མཆོག་ཕྱག་ན་རྡོ་རྗེ་དེ་ལའོ༔ བཟླས་དམིགས་ནི༔ ཐུགས་དབུས་པདྨ་ཟླ་བའི་སྟེང་༔
ཧཱུཾ་ཡིག་དཀར་པོ་མཐིང་འོད་འཚེར༔ སྔགས་ཀྱི་ཕྲེང་བ་གཡས་སུ་འཁོར༔ སྤྲོ་བསྡུས་
འོད་ཀྱིས་དོན་གཉིས་བྱས༔ སྣོད་བཅུད་ལྷ་སྔགས་ཡེ་ཤེས་བལྟ༔ ཨོྃ་བཛྲ་པཱ་ཎི་ཧཱུཾ༔
རྩ་བསྙེན་དང་༔ ཉེ་སྙིང་༔ ཨོཾ་བཛྲ་པཱ་ནི་ལཾ་བྷ་ར་དྷཱ་ར་ཧཱུྃ་ཕཊ༔ ལས་སྔགས༔ ཨོཾ་བཛྲ་པཱ་ཎི་
སིདྡྷི་ཕ་ལ་ཧཱུཾ་ཧཱུྃ༔ མ་ཡེངས་བདུན་འབུམ་བཟླས་པ་ཡིས༔ སྐུ་གསུང་ཐུགས་ཀྱི་རྟགས་རྣམས་འབྱུང་༔
མཆོག་ལ་དགོངས་པ་ཀློང་དུ་འགྱུར༔ ཡེ་ཤེས་རྒྱས་ཤིང་སེམས་དཔར་འགྱུར༔ སྣ་ཚོགས་རྩལ་ཁ་མངོན་དུ་
སྟོན༔ ཡོན་ཏན་གསང་བདག་དངོས་དང་མཉམ༔ ས་མ་ཡ༔ རྒྱ་རྒྱ་རྒྱ༔ མནྟྲ་གུ་ཧྱ༔ བརྡ་ཐིམ༔
གོང་བསྙེན་ཐེམས་པའི་རྣལ་འབྱོར་པས༔ གཞན་དོན་སྨིན་བྱེད་སྦྱིན་པའི་ཐབས༔ དཀྱིལ་འཁོར་ཆས་
རྣམས་ཚོགས་པར་བྱ༔ བདག་མདུན་བུམ་པ་ནུས་ལྡན་བསྒྲུབས༔ ལས་བུམ་འཁྱིལ་པའི་སྔགས་ཀྱིས་བསྒྲུབས༔
སློབ་མར་སྦྱོར་བའི་ཆོས་ཀུན་གྲུབ༔
~53-

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
མཎྜལ་འབུལ་བཅུག་གསོལ་བ་ནི༔ ཀྱེ་ཧོ༔ རྒྱལ་ཀུན་ཐུགས་ཀྱི་གསང་བ་འཛིན༔ ལྷ་
དང་དབྱེར་མེད་བླ་མ་དགོངས༔ བདག་ལ་གསང་བའི་བདག་པོ་ཡི༔ དབང་དང་
གདམས་པ་བཀའ་དྲིན་སྩོལ༔ ལན་གསུམ༔ ཧོ ཁྱེད་ཅག་སྐལ་ལྡན་རིགས་ཀྱི་བུ༔
ཁྱོད་འདོད་དབང་དང་གདམས་པ་སྦྱིན༔ དད་དང་དམ་ཚིག་ཚུལ་བཞིན་བསྲུངས༔
ས་མ་ཡ་ཧོ༔ སྐྱབས་སེམས་ལྷར་བསྐྱེད་ཡེ་ཤེས་དབབ༔ ཏིཥྛ་བཛྲས་བརྟན་པར་བྱ༔ དེ་ནས་བུམ་པའི་
དབང་བསྐུར་ནི༔ ཧཱུྃ་ཧྲཱིཿ༔ བུམ་པ་ཆོས་དབྱིངས་བདེ་ཆེན་གཞལ་ཡས་ཁང་༔ བུམ་བཅུད་
གསང་བདག་ཐུགས་རྗེའི་ཆུ་ཡིས་བཀང་༔ སྐལ་ལྡན་རིགས་ཀྱི་བུ་ལ་དབང་བསྐུར་
བས༔ གཉིས་འཛིན་རྟོག་པའི་དྲི་མ་དག་གྱུར་ཅིག༔ ཨ་བྷི་ཥེ་ཀ་ཏེ་ཀ་ལ་ཤཱ་ཨ་བྷི་
ཥཱིཉྩ་ཧཱུཾ༔ སྐུ་ཐོགས་ཏེ༔ ཧཱུཾ་ཧྲཱིཿ༔ ཆོས་རྣམས་ཀ་དག་སྤྲོས་པའི་མཚན་མ་བྲལ༔ ལྷུན་
གྲུབ་གཟུགས་སྐུ་ལག་ན་རྡོ་རྗེར་བཞེངས༔ སྐལ་ལྡན་རིགས་ཀྱི་བུ་ལ་དབང་བསྐུར་
བས༔ བསྐྱེད་པ་སྐུ་ཡི་དབང་མཆོག་ཐོབ་པར་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཧཱུྃ༔
བཟླས་ལུང་སྦྱིན་པ་ནི༔ སློབ་དཔོན་མདུན་བསྐྱེད་དང་བཅས་པའི་ཐུགས་ཀའི་སྔགས་
ལས་སྔགས་ཕྲེང་གཉིས་པ་བྱུང་༔ སློབ་མ་ལྷར་གསལ་བའི་ཐུགས་ཀའི་སྔགས་ཕྲེང་
ལ་ཐིམ༔ གསལ་དག་བརྟན་པས་སྔགས་ཀྱི་རྣལ་འབྱོར་ལ་དབང་བར་བསྒོམ་ལ་
སྔགས་འདིའི་རྗེས་ཟློས་གྱིས༔ སྔགས་ཕྲེང་འགྲིམ་ལ༔ སྔགས་རྣམས་ལན་གསུམ་རེ་རྗེས་ཟློས་
བྱར་བཅུག༔ སླར་མགྲིན་པར་བཞག་ལ༔ ཨཱཿ ཉོན་རླུང་མི་ཤིགས་ཡེ་ཤེས་དབྱིངས་སུ་གྲོལ༔
སྒྲ་གྲགས་ཟག་མེད་ཐབས་ཤེས་སྔགས་སུ་དག༔ རྒྱལ་བའི་གསུང་གི་ནུས་པ་ཡོངས་
རྫོགས་སྟེ༔ བཟླས་པ་སྔགས་ཀྱི་དོན་ལ་དབང་འབྱོར་ཤོག༔ ཝཱཀྐ་མནྟ་ན་ཡེ་ཨ་བྷི་
ཥིཉྩ་ཨཱཿ དབྱངས་གསལ་རྟེན་སྙིང་བརྗོད་ཅིང་མེ་ཏོག་འཐོར༔ རྡོ་རྗེ་རྩེ་ལྔ་པ་ཐོགས་ཏེ༔ ཧཱུཾ༔ ཐུགས་
~54~

འོད་གསལ་རྡོ་རྗེ་གསང་མཛོད་ལསཿ༔
སྒྲུབ་ཐབས་ཀྱི་ཆོས་སྐོར།
མཆོག་སྐུ་ལྔ་རང་བྱུང་ཡེ་ཤེས་ལྔ༔ མི་འགྱུར་རྡོ་རྗེ་ཐུགས་ཀྱི་དབང་བསྐུར་བས༔ ཉོན་
ཤེས་སྒྲིབ་དག་ཀ་དག་བསྒོམ་ལ་དབང་༔ འཁྲུལ་མེད་མཐའ་བྲལ་ཐུགས་ཀྱི་དབང་
ཐོབ་ཤོག༔ རྩ་སྔགས༔ ཙིཏྟ་ཛྙཱ་ན་དྷརྟུ་ཨ་བྷི་ཥིཉྩ་ཧཱུཾ༔ དར་དང་རིན་པོ་ཆེ་ཐོགས་ཏེ༔ སྱཱ༔
ཡོན་ཏན་འབད་མེད་ལོངས་སྤྱོད་རྫོགས་པའི་ཆས༔ སྣ་ཚོགས་དར་གྱི་ཆས་ལྔ་རིན་
ཆེན་བརྒྱད༔ སྐལ་ལྡན་རིགས་ཀྱི་བུ་ལ་མངའ་གསོལ་བས༔ དབང་བཅུའི་ཡོན་
ཏན་མཐར་ཕྱིན་དབང་ཐོབ་ཤོག༔ རྩ་སྔགས༔ གུ་ཎ་རཏྣ་མཱ་ལེ་པ་ཊ་ལཾ་སྤངྒེ་ཨ་བྷི་
ཥིཉྩ་ཧཱུཾ༔ ཟླུམ་གཏོར་ཐོགས་ལ༔ ཧཱུྃ་ཧྲཱིཿ ལས་ཀུན་སྒྲུབ་རྟེན་དམ་རྫས་བྷ་ལིང་ཏཿ༔ གསང་
བདག་སྐུ་གསུང་ཐུགས་ཡོན་ཕྲིན་ལས་རྫོགས༔ སྐལ་ལྡན་རིགས་ཀྱི་བུ་ལ་དབང་
བསྐུར་བས༔ གཞན་དོན་ལྷུན་གྲུབ་འབྱུང་བའི་དབང་ཐོབ་ཤོག༔ རྩ་སྔགས༔ བྷ་ལིང་ཏ་
སརྦ་ཀརྨ་ཨཱརྠ་ཨ་བྷི་ཥིཉྩ་ཧཱུཾ༔ མཐའ་རྟེན་བཀྲ་ཤིས་མངའ་གསོལ་དང་༔ ཁས་བླངས་གཏང་རག་
མཎྜལ་འབུལ༔ ས་མ་ཡ༔
དེ་ལྟར་གསང་བདག་སྒྲུབ་པའི་ཐབས༔ ཚིག་ཉུང་དོན་ཟབ་རྨད་ཀྱི་ཆོས༔ ནད་གདོན་སྡིག་སྒྲིབ་ཞི་བ་
དང་༔ བར་ཆད་དགྲ་ལས་རྒྱལ་འདོད་ན༔ འདི་ཉིད་ཁོ་ནར་བརྩོན་འཚལ་ལོ༔ ས་མ་ཡ༔ གཞན་དོན་ཁྲུས་ཀྱི་
རྗེས་འཛིན་ན༔ བུམ་པ་མགུལ་ཆིངས་སྔོན་པོ་དང་༔ ཀུ་ཤ་རྨ་བྱའི་མདོངས་ཀྱིས་བརྒྱན༔ ལྷར་བསྐྱེད་བཟླས་
པའི་བར་གྲུབ་ནས༔ ཨོཾ་བཛྲ་པཱ་ཎི་ཨ་བྷི་ཥེ་ཀ་ཏེ་ས་མ་ཡ་ཤྲི་ཡེ་ཧཱུཾ༔ ཇི་ལྟར་རིགས་པ་བཟླས་
པའི་རྗེས༔ མཆོད་ཅིང་བསྟོད་དེ་ནུས་ལྡན་དམིགས༔ གཏོར་མ་ཏིང་ལོ་བྱིན་བརླབས་ཏེ༔ ཞི་དྲག་ཕྱེད་མ་བསྔོས་
བྱས་ནས༔ ཧཱུྃ་བཞིས་བགེགས་བསྐྲད་སྲུང་འཁོར་བསྒོམ༔
ཧཱི་ཧྲི༔ རིན་ཆེན་བུམ་པའི་གཞལ་ཡས་སུ༔ བཅོམ་ལྡན་ལག་ན་རྡོ་རྗེ་བཞུགས༔
ཐུགས་རྗེའི་བདུད་རྩིའི་ཆུ་རྒྱུན་གྱིས༔ རིགས་ཀྱི་བུ་ལ་ཁྲུས་བགྱིས་པས༔ རྒྱུ་རྐྱེན་
~55~

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
འབྲས་བུར་བཅས་པ་ཡི༔ སྡིག་སྒྲིབ་ནད་གདོན་མི་གཙང་གྲིབ༔ རྣག་ཁྲག་འབུ་
སྲིན་དུད་ཁུའི་ཚུལ༔ དབང་པོའི་སྒོ་དང་སོར་རྩེ་དང་༔ བ་སྤུའི་བུ་ག་རྣམས་ནས་
དེད༔ རང་ལུས་དྲི་མེད་ཤེལ་སྒོང་ལྟར༔ དྭངས་གསལ་འོད་ཀྱི་རྣམ་པར་དམིགས༔
ཨོཾ་བཛྲ་པཱ་ཎི་ཨ་བྷི་ཥེ་ཀ་ཏེ་ས་མ་ཡ་ཤྲཱི་ཡེ་ཧཱུཾ༔ རྒྱུ་ཉོན་མོངས་པ་མ་རིག་པས་ཀུན་
ནས་བསླང་པའི༔ འདོད་ཆགས་དང་༔ ཞེ་སྡང་དང་༔ ཕྲག་དོག་དང་༔ ང་རྒྱལ་
ལས་གྱུར་པའི་བཅས་དང་རང་བཞིན་གྱི་སྡིག་པ་དང་སྒྲིབ་པ་ཐམས་ཅད་ཤཱནྟིཾ་ཀུ་
རུ་སྭཱ་ཧཱ༔ འཕྲལ་རྐྱེན་ཀླུ་གདོན་ས་བདག༔ མོ་འདྲེ་བསེན་མོ༔ རྒྱལ་པོ་བཙན་དང་
སྡེ་བརྒྱད་ཀྱི་ནད་དང་གདུག་པ་ཐམས་ཅད་ཤཱིནྟཾ་ཀུ་རུ་སྭཱ་ཧཱ༔ འབྲས་བུ་རིགས་
དྲུག་འཁོར་བ་ལས་སྣང་གི་སྡུག་བསྔལ༔ རླུང་མཁྲིས་བད་ཀན་ལྡན་འདུས་ཀྱི་ནད་
ཐམས་ཅད་ཤཱནྟིཾ་ཀུ་རུ་སྭཱ་ཧཱ༔ གཞན་ཡང་ལྷའི་བཀའ་ཆད༔ རྒྱལ་པོའི་སྨྱོ་འབོག༔
བཙན་གྱི་གཟེར་མདའ༔ མ་མོའི་ཁྲག་རིམས༔ གཟའི་ཀིང་ཀང་༔ གཤིན་རྗེའི་
ཁྲམ་ཁ༔ བདུད་ཀྱི་ཤྭ་རྡོ༔ གནོད་སྦྱིན་གྱི་གདུག་པ༔ བྱུར་དང་འགོང་པོ་ཐེའུ་རང་
གི་ནད་དང་གནོད་པ་གདུག་པའི་བསམ་སྦོར་ངན་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ༔
མདོར་ན་ཉོན་མོངས་པ་དུག་ལྔའི་རྒྱུ་འབྲས་ལས་བྱུང་བའི༔ ནད་རིགས་བཞི་བརྒྱ་
རྩ་བཞི༔ གདོན་རིགས་སྟོང་ཕྲག་བརྒྱད་ཅུ༔ བྱིས་པའི་གདོན་ཆེན་བཅོ་ལྔ༔ ཡེ་
འདྲོག་སུམ་བརྒྱ་དྲུག་ཅུ༔ རྐྱེན་ངན་ཉི་ཁྲི་ཆིག་སྟོང་ལ་སོགས་མ་རིག་གཉིས་སུ་
འཛིན་པའི་ནད་གདོན་སྡིག་སྒྲིབ་མི་མཐུན་པའི་ཕྱོགས་ངན་པ་ཐམས་ཅད་བྱང་
ཞིང་དག་པར་གྱུར་ཅིག༔ ཨོཾ་བཛྲ་པཱ་ཎི་སོགས་གསུམ་བདུན་ཉེར་གཅིག་ལ་སོགས་བརྗོད༔ ཁྲུས་
ཆུ་དག་པར་བཀྲུ་བྱའོ༔ དེ་ནས་རྨ་བྱའི་སྒྲོ་མདོངས་ཀྱིས༔ ནད་གདོན་ལྷག་མ་བྱབ་པར་དམིགས༔ བུམ་ཆུ་ཁ་
~56-

འོད་གསལ་རྡོ་རྗེ་གསང་མཛོད་ལསཿ༔
སྒྲུབ་ཐབས་ཀྱི་ཆོས་སྐོར།
རུ་འཛིན་དུ་གཞུག༔ རྡོ་རྗེ་དང་བཅས་བྱབ་ཚུལ་བྱ༔ ཧཱུྃ་ཧྲཱིཿ ང་ནི་ལག་ན་རྡོ་རྗེ་སྟེ༔ སྒྲོ་མདོངས་
ཟླ་བའི་དཀྱིལ་འཁོར་དབུས༔ རྩ་སྔགས་འབྲུ་དྲུག་གིས་བསྐོར་བསཿ ཁྱོད་ཀྱི་ནད་
གདོན་སྡིག་སྒྲིབ་ཀུན༔ ཉི་མས་མུན་པ་དེད་པ་ལྟར༔ ཁྲུས་ཆུ་དང་ནི་གླུད་ལ་བསྟིམ༔
ལུས་ངག་ཡིད་གསུམ་དག་ཅིང་གཙང་༔ ནད་གདོན་སང་སང་བྱང་བར་མོས༔ ཁྲུས་
སྔགས་དང་༔ ཁྲུས་ཚིག་མཐར༔ ཨ་པ་ན་ཡེ་སྭཱ་ཧཱ༔ གསུམ་ལྔ་བདུན་སོགས་བྱབ༔ དེ་ནས་གླུད་དང་
ཆངས་བུ་བྲན༔ ཨོཾ་ཨཱཿཧཱུྃ་གིས་གླུད་གཏོར་རྣམས༔ སྦྱངས་སྤེལ་གང་འདོད་རྫས་སུ་བསྒྱུར༔ བསྔོ་བ་ནི༔
བདེར་གཤེགས་རིན་ཆེན་མང་དང་གཟུགས་མཛེས་དང་༔ འབྱམས་ཀླས་འཇིགས་
ཀུན་བྲལ་ལ་ཕྱག་འཚལ་ལོ༔ ན་མཿསརྦ་ཏ་ཐཱ་ག་ཏ་ཛྙཱ་ན་ཨཱ་ཝ་ལོ་ཀི་ཏེ་ཨོཾ་སཾ་བྷ་
ར་སཾ་བྷ་ར་ཧཱུཾ༔ བདུན་ནམ་ཉེར་གཅིག་བརྒྱ་རྩ་སོགས་བསྔོས་ལ༔ ཀྱཻ༔ ཕྱོགས་བཅུའི་གདོན་
གྱི་སྡེ་ཚོགས་རྣམས༔ རྟེན་འབྲེལ་ཡས་གླུད་བཟང་པོ་འདི༔ བདག་དང་སྦྱིན་
བདག་བླུ་བའི་གླུད༔ ཚེ་གླུད་སྲོག་སྐྱིན་གྲིབ་དང་གདོན༔ ཐམས་ཅད་མ་ལུས་ད་
ཁྱེར་ཅིག༔ བཟུང་བ་ཐོངས་ལ་བཅིངས་པ་ཁྲོལ༔ བསྡམས་པ་ཀློད་ལ་མནན་པ་
ཁྱོགས༔ སྔགས་དང་ཏིང་འཛིན་ཕྱག་རྒྱའི་མཐུས༔ འདོད་ཡོན་ཡས་གླུད་ལན་
ཆགས་འདི༔ ཕམ་རྒྱལ་འཐབ་རྩོད་མེད་པར་གྱིས༔ སོ་སོ་རང་རང་གནས་སུ་
དེངས༔ རྩ་སྔགས་བརྗོད་ལ་ཧཱུཾ་བཞིས་བསྐྲད༔ གུ་གུལ་བདུག་ཅིང་ཡུངས་ཐུན་བྲབ༔
བསྲུང་བ་རྡོར་རྗེའི་གོ་བགོ་བ་ནི༔ ཧཱུྃ་ཧྲཱིཿ བདག་གི་ཐུགས་ཀའི་འོད་ཟེར་ཚོགས༔ སྣ་
ཚོགས་ཆར་ལྟར་འཕྲོས་པ་ཡིས༔ སློབ་མའི་ལུས་ཀུན་རྡོ་རྗེས་གཏམས༔ ཕྱི་ནང་
གདོན་བགེགས་གླགས་མི་རྙེད༔ གཞོམ་གཞིག་མཚན་མ་དང་བྲལ་གྱུར༔ རྩ་སྔགས་
དང་༔ ཁྲུས་བྱས་ཚིག་མཐར༔ བཛྲ་རཀྵ་རཀྵ་སྭཱ་ཧཱ༔ མེ་ཏོག་འཐོར་ལ༔ དཀོན་མཆོག་གསུམ་
~57-

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
གྱི་བདེན་པ་དང་༔ ཕྱག་ན་རྡོ་རྗེ་མཐུ་སྟོབས་ཀྱིས༔ བསྲུང་བྱ་ནད་དང་གདོན་ལས་
གྲོལ༔ མི་མཐུན་ཕྱོགས་ལས་རྣམ་རྒྱལ་ཤོག༔ སྔོན་ལས་འཕྲལ་རྐྱེན་ནད་གདོན་
ལས༔ གྲོལ་བྱེད་ཁྲུས་བྱབ་སྲུང་གསུམ་གྱི༔ ཆོ་ག་བྱིན་རླབས་ནུས་མཐུ་ལྡན༔ འགྲོ་
བའི་ཉེར་འཚེ་ཞི་གྱུར་ཅིག༔ ས་མ་ཡ༔ ཁོ་བོ་རིག་འཛིན་འགྲོ་འདུལ་དཔའ་བོ་རྡོ་རྗེས་བཀྲ་ཤིས་
དུང་ད